Βασίλης Χαραλαμπόπουλος (καλαθοσφαιριστής)

Για τον ηθοποιό Βασίλη Χαραλαμπόπουλο, δείτε: Βασίλης Χαραλαμπόπουλος (ηθοποιός)

Ο Βασίλης Χαραλαμπόπουλος (Αιγάλεω, 6 Ιανουαρίου 1997) είναι Έλληνας διεθνής επαγγελματίας καλαθοσφαιριστής. Με ύψος 2,04 μέτρα αγωνίζεται ως σμολ φόργουορντ / πάουερ φόργουορντ στην Α.Ε.Κ.

Σταδιοδρομία σε συλλόγους

 Παναθηναϊκός 
Γεννήθηκε στο Αιγάλεω και είναι γιος του παλαίμαχου καλαθοσφαιριστή του Αιγάλεω Α.Ο., Νίκου Χαραλαμπόπουλου. Ξεκίνησε, όπως και ο πατέρας του, να αγωνίζεται στο Αιγάλεω Α.Ο., ενώ τη σεζόν 2012-2013 πήρε μεταγραφή στον Παναθηναϊκό, σε ηλικία 15 ετών. Το ντεμπούτο του με την ομάδα του Παναθηναϊκού έλαβε χώρα στις 26 Σεπτεμβρίου 2012, σε έναν εντός έδρας αγώνα εναντίον του Πανιωνίου, για τα προημιτελικά του Κυπέλλου Ελλάδος. 

Στις 13 Δεκεμβρίου 2013, αγωνίστηκε για πρώτη φορά στην Ευρωλίγκα, για τη σεζόν 2013-2014, στον εκτός έδρας αγώνα εναντίον της Λοκομοτίβ Κουμπάν, όπου αγωνίστηκε για 1:48 λεπτά.

Στις 25 Ιουλίου 2016, ο Παναθηναϊκός ανακοίνωσε την οκταετή επέκταση του συμβολαίου του Χαραλαμπόπουλου, μέχρι το 2024.

Από τον Αύγουστο του 2017 αγωνίστηκε στον Π.Α.Ο.Κ., με δανεισμό από τον Παναθηναϊκό.Ανακοίνωσε Χαραλαμπόπουλο ο ΠΑΟΚ. sport24.gr. 16 Αυγούστου 2017. Ανακτήθηκε στις 16 Αυγούστου 2017. Το Σεπτέμβριο της ίδιας χρονιάς, υποβλήθηκε σε χειρουργείο για την λαπαροσκοπική αποκατάσταση ηβαλγίας (σύνδρομο κοιλιακών προσαγωγών). Η πρώτη του επίσημη εμφάνιση με τη φανέλα του ΠΑΟΚ έγινε στις 8 Νοεμβρίου του 2017, για την 5η αγωνιστική των ομίλων του Μπάσκετμπολ Τσάμπιονς Λιγκ, με αντίπαλο την Ιμπεροστάρ Τενερίφη, στην PAOK Sports Arena, όπου αγωνίστηκε για 2'37''.

Στις 20 Αυγούστου 2018, ο Χαραλαμπόπουλος και ο Παναθηναϊκός προχώρησαν σε κοινή συναινέσει λύση του πολυετούς συμβολαίου του. 

 Λαύριο 
Στις 24 Αυγούστου 2018, ανακοινώθηκε η απόκτησή του από το Λαύριο, υπογράφοντας διετές συμβόλαιο συνεργασίας. Τη σεζόν 2018-19, είχε κατά μέσο όρο 7.4 πόντους και 3.1 ριμπάουντ σε 12 αγώνες στο Πρωτάθλημα Ελλάδας. 

 Ολυμπιακός 
Τον Αύγουστο του 2019, υπέγραψε τετραετές συμβόλαιο με τον Ολυμπιακό, αλλά αμέσως δόθηκε με μονοετή δανεισμό στον Ιωνικό Νίκαιας.Χαραλαμπόπουλος: Από το ΣΕΦ στον… Ιωνικό για ένα χρόνο δανεικός! eurohoops.net. 14 Αυγούστου 2019. Ανακτήθηκε: 17/08/2019. Τον Ιανουάριο του 2020 επέστρεψε στους ερυθρόλευκους. Στις 30 Ιανουαρίου 2020, έπαθε ρήξη συνδέσμων στην αριστερή ποδοκνημική, με αποτέλεσμα να χειρουργηθεί και να μείνει εκτός δράσης 2 μήνες. Τη σεζόν 2020-21, αγωνίστηκε σε 11 από τα 34 ματς στην Ευρωλίγκα (κυρίως από τον τραυματισμό του Παπανικολάου και μετά) και είχε κατά μέσο όρο 2.6 πόντους, 0.6 ριμπάουντ και 0.5 ασίστ σε 7.3 λεπτά συμμετοχής. Στις 17 Ιουλίου 2021, ο Ολυμπιακός άφησε ελεύθερο τον αθλητή.

 Ρέγιερ Βενέτσια 
Την 1η Αυγούστου 2021, ανακοινώθηκε από την Ρέγιερ Βενέτσια με την οποία υπέγραψε πολυετές συμβόλαιο.  Τον Δεκέμβριο του 2021, αποτέλεσε παρελθόν από την Βενέτσια. Ο Χαραλαμπόπουλος μέτρησε 3 πόντους και 2 ριμπάουντ σε 2 εμφανίσεις στο Πρωτάθλημα Ιταλίας ανά 13.5', ενώ στο Γιούροκαπ, σε ίδιο αριθμό συμμετοχών, είχε 7 πόντους και 1 ασίστ ανά 11'.

 Φορτιτούντο Μπολόνια 
Την 1η Δεκεμβρίου 2021, ανακοινώθηκε από την Φορτιτούντο Μπολόνια. Στις 24 Απριλίου 2022 κόντρα στην Βαρέζε (ήττα 103-92) έμεινε για 33 λεπτά στο παρκέ και είχε 28 πόντους (5/8 δίποντα, 6/6 τρίποντα), 5 ριμπάουντ, 5 ασίστ και 34 μονάδες στο σύστημα αξιολόγησης, στην κορυφαία εμφάνιση της καριέρας του. Ολοκλήρωσε τη χρονιά έχοντας 8.4 πόντους, 3.8 ριμπάουντ και 1 ασίστ.

 Βικτόρια Λιμπερτάς Πέζαρο 
Στις 17 Ιουλίου 2022, συμφώνησε με την ιταλική Βικτόρια Λιμπερτάς Πέζαρο. Τη σεζόν 2022-23, είχε 9.4 πόντους, 4.7 ριμπάουντ και 1.6 ασίστ κατά μέσο όρο σε συνολικά 31 παιχνίδια.

 Ντίναμο Σάσαρι 
Στις 13 Ιουλίου 2023, ανακοινώθηκε από την Ντίναμο Σάσαρι μέχρι το 2024, συνεχίζοντας έτσι την πορεία του στο Πρωτάθλημα Ιταλίας. Με τη φανέλα της Σάσαρι, μέτρησε 8.9 πόντους, 3.9 ριμπάουντ και 1.8 ασίστ μέσο όρο.

 Τουρκ Τέλεκομ 
Στις 26 Ιουνίου 2024, ο Χαραλαμπόπουλος ανακοινώθηκε από την Τουρκική Τουρκ Τέλεκομ. Στις 2 Οκτωβρίου κόντρα στον Άρη, υπέστη ρήξη πρόσθιου χιαστού και έμεινε εκτός δράσης για 7-8 μήνες. 

 Α.Ε.Κ. 
Στις 12 Αυγούστου 2025, ο Χαραλαμπόπουλος υπέγραψε στην Α.Ε.Κ. συμβόλαιο για 1 έτος 

Εθνική Ελλάδος
Ο Χαραλαμπόπουλος ήταν βασικό μέλος στην Εθνική Ελλάδος Παίδων με την οποία έπαιξε το 2013 στο Ευρωμπάσκετ Παίδων, όπου κατέκτησε το χάλκινο μετάλλιο. Ήταν επίσης βασικό μέλος στην Εθνική Ελλάδος Εφήβων, με την οποία έπαιξε το καλοκαίρι του 2015 στο Παγκόσμιο Εφήβων (U-19) που διεξήχθη στο Ηράκλειο και κατέκτησε την τέταρτη θέση. Υπήρξε επίσης βασικό μέλος στην Εθνική Ελλάδος Εφήβων με την οποία έπαιξε το καλοκαίρι του  2015 στο Ευρωπαϊκό Πρωτάθλημα Εφήβων (U-18) που διεξήχθη στον Βόλο και κατέκτησε την πρώτη θέση. 

Στο Ευρωμπάσκετ Εφήβων του 2015, αναδείχθηκε Πολυτιμότερος Παίκτης της διοργάνωσης, καθώς και μέλος της καλύτερης πεντάδας της διοργάνωσης.MVP του Ευρωμπάσκετ ο Χαραλαμπόπουλος. Στην πεντάδα ο Παπαγιάννης , contra.gr. 03/08/2015. Ανακτήθηκε: 03/08/2015. Αναδείχθηκε επίσης ως ο καλύτερος φόργουορντ της διοργάνωσης.All-European Championships U18 Awards 2015, Eurobasket.com. 03/08/2015. Ανακτήθηκε: 04/08/2015. 

Στις 6 Ιουνίου 2016 επιλέχθηκε στην προετοιμασία της Εθνικής Ελλάδας, ενόψει Προολυμπιακού Τουρνουά και την 1 Ιουλίου 2016 οριστικοποιήθηκε η παρουσία του στην τελική δωδεκάδα. Το πρώτο του παιχνίδι με την Εθνική Ανδρών πραγματοποιήθηκε στις 23 Ιουνίου 2016, σε φιλικό αγώνα ενάντια στην Εθνική Τουρκίας στο Ολυμπιακό Κλειστό Γυμναστήριο, όπου ήταν στην αρχική πεντάδα. Σκόραρε πρώτη φορά με την Εθνική Ανδρών σε φιλικό αγώνα ενάντια στην Εθνική Τουρκίας στην Κωνσταντινούπολη, στο 5'15'', διαμορφώνοντας το 5-10, όταν ευστόχησε σε μία ελεύθερη βολή. Το πρώτο του επίσημο παιχνίδι με την Εθνική Ανδρών έλαβε χώρα στις 4 Ιουλίου στο Τορίνο, στο πρώτο παιχνίδι της Εθνικής Ανδρών στο Προολυμπιακό Τουρνουά, εναντίον της Εθνικής Ιράν. Ο Χαραλαμπόπουλος μπήκε για πρώτη φορά στο παιχνίδι 3'50'' πριν τη λήξη του τρίτου δεκαλέπτου και ξανά για δεύτερη φορά στο 3'01'' πριν τη λήξη του τέταρτου δεκαλέπτου.

Μετά το Προολυμπιακό τουρνουά, ενσωματώθηκε στην Εθνική Νέων Ανδρών και πήρε μέρος στο Πανευρωπαϊκό Πρωτάθλημα Β Κατηγορίας, που διεξήχθη στη Χαλκίδα από τις 15 μέχρι τις 24 Ιουλίου 2016. Εκεί η Εθνική κατάφερε να τερματίσει τρίτη, εξασφαλίζοντας το τρίτο εισιτήριο για την άνοδο στην Α Κατηγορία. Μετά από ψηφοφορία των 21 προπονητών της διοργάνωσης ο Χαραλαμπόπουλος αναδείχθηκε Πολυτιμότερος Παίκτης, καθώς και μέλος της καλύτερης πεντάδας της διοργάνωσης, με μέσο όρο 16.2 πόντους (με 61.9% στα δίποντα, 39.3% στα τρίποντα, 73.1% στις βολές), 7 ριμπάουντ, 2.6 ασίστ, 2.9 λάθη και 1.4 κλεψίματα ανά 28,7' λεπτά συμμετοχής.

Τον Ιούνιο του 2017, κλήθηκε στην προετοιμασία της Εθνικής Νέων Ανδρών και στην συνέχεια επιλέχθηκε στην τελική 12άδα για το Πανευρωπαϊκό Πρωτάθλημα Νέων Ανδρών, που πραγματοποιήθηκε στην Κρήτη στις 15-23 Ιουλίου. Εκεί η εθνική κατάφερε να τερματίσει πρώτη κατακτώντας το χρυσό μετάλλιο. Ο Χαραλαμπόπουλος ήταν ο αρχηγός της ομάδας για ακόμη μια φορά και αναδείχθηκε Πολυτιμότερος Παίκτης και μέλος της καλύτερης πεντάδας της διοργάνωσης. 

Στις 16 Αυγούστου 2017, επιλέχθηκε στην προετοιμασία της Εθνικής Ελλάδος Ανδρών για τα Προκριματικά του Παγκοσμίου Κυπέλλου του 2019 και επιλέχθηκε στην τελική δωδεκάδα.

Συμμετείχε με την Εθνική Ανδρών στο Προολυμπιακό τουρνουά του 2024 που διεξήχθη στον Πειραιά, όπου η Ελλάδα κατάφερε να προκριθεί στους Ολυμπιακούς Αγώνες του 2024. Εκεί  η Εθνική έφτασε μέχρι τα προημιτελικά, αφού αποκλείστηκε από την Γερμανία με 76-63. Καλύτερή του επίδοση με την Εθνική Ελλάδος είναι οι 13 πόντοι που σημείωσε απέναντι στην Αίγυπτο. 

Στατιστικά
Ευρωλίγκα 
ΣεζόνΟμάδαGPtsAvg2FG%3FG%FT%RebStAsBl2013-14Παναθηναϊκός 1000/000/000/0010002014-15Παναθηναϊκός 12262,24/757,14/757,16/875143822015-16Παναθηναϊκός 691,52/4501/4252/366,7121612016-17Παναθηναϊκός740,62/5400/100/0020002019-20Ολυμπιακός231,50/001/333,30/0022112020-21Ολυμπιακός11282,59/12753/1915,81/333,37150Σύνολο39701,817/2860,79/3426,59/1464,3387204

ενημέρωση: 10/04/2021

Πρωτάθλημα Ελλάδος 
ΣεζόνΟμάδαGPPPG2FG3FGFTREBSASTBLKBLK-ONF FF MSTLTOMPG2012-13Παναθηναϊκός551,002/50/11/23120140305:182013-14Παναθηναϊκός9121,332/72/82/36501570508:232014-15Παναθηναϊκός25793,1618/2911/3010/144226301535171611:222015-16Παναθηναϊκός271124,1529/478/3830/44762813365181515:042016-17Παναθηναϊκός311223,9431/5114/3718/267631723654142516:322017-18Π.Α.Ο.Κ.241556,4632/6322/6125/377123353353182919:332018-19Λαύριο12897,4215/4016/4611/163782323263422:042019-20Ιωνικός Νίκαιας1416411,7143/6418/5524/336824412541142026:42Σύνολο1477385,02172/30691/276121/175379146221517427174117
ενημέρωση: 10/04/2021

 Τίτλοι 
Παναθηναϊκός
 3x Πρωταθλήματα Ελλάδας: (2013, 2014, 2017)
 5x Κύπελλα Ελλάδας: (2013, 2014, 2015, 2016, 2017)

Εθνική Νέων Ανδρών (U-20) 
 Χρυσό μετάλλιο στο Ευρωμπάσκετ Νέων Ανδρών: 2017
 Χάλκινο μετάλλιο στο Ευρωμπάσκετ Νέων Ανδρών (Β΄ Κατηγορία): 2016

Εθνική Εφήβων (U-18) 
 Χρυσό μετάλλιο στο Ευρωμπάσκετ Εφήβων: 2015

Εθνική Παίδων (U-16) 
 Χάλκινο μετάλλιο στο Ευρωμπάσκετ Παίδων: 2013

Διακρίσεις
 2x Ελληνικό All-Star Game Νέων: (2014, 2018)
 Nικητής στο διαγωνισμό καρφωμάτων στην κατηγορία All-Star Game Νέων: (2014)

Με την εθνική ομάδα
 Μέλος της καλύτερης πεντάδας του Ευρωμπάσκετ Εφήβων 2014.
 Πολυτιμότερος παίκτης (MVP) του Ευρωμπάσκετ Εφήβων 2015
 Μέλος της καλύτερης πεντάδας του Ευρωμπάσκετ Εφήβων 2015
 Πολυτιμότερος παίκτης (MVP) του Πανευρωπαϊκού Πρωταθλήματος Νέων (Β' Κατηγορίας) 2016.
 Μέλος της καλύτερης πεντάδας του Πανευρωπαϊκού Πρωταθλήματος Νέων (Β' Κατηγορίας) 2016.
 Πολυτιμότερος παίκτης (MVP) του Πανευρωπαϊκού Πρωταθλήματος Νέων Ανδρών 2017
 Μέλος της καλύτερης πεντάδας του Πανευρωπαϊκού Πρωταθλήματος Νέων Ανδρών 2017

Παραπομπές

 Εξωτερικοί σύνδεσμοι 


 Βιογραφικό του παίκτη από την επίσημη ιστοσελίδα του συλλόγου "ΚΑΕ Παναθηναϊκός"
 Βιογραφικό του παίκτη από την ιστοσελίδα eurobasket.com

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ρέγιερ Βενέτσια
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές στους Θερινούς Ολυμπιακούς Αγώνες 2024